JUMAL KÕNELEB
Tere jälle!
Mida sa mõtled tänapäeva maailmast?
Kas muretsed kliimamuutuste, suureneva saastatuse
või maailma poliitilise olukorra pärast?
Küsimus, mille üle täna arutame, on,
kas me saame üldse midagi mõjutada
ja kelle on autoriteet ja vägi maailmas?
Kes on see, kes otsustab ja valitseb?
Milline on selle autoriteedi alus?
Milline on piibellik põhimõte,
mida Piibel ütleb autoriteedi kohta ja otsustamisõiguse kohta?
Ka selles asjas annab Piibel meile otsese vastuse.
Selle kohta, kelle valitsuse all see maakera lõppude lõpuks on.
Kui vaatame päris algusest, 1. Moosese raamatust, peatükist 1,
siis siin alguses loob Jumal maailma.
Just. Mitte nii väikese, aga terve maailma.
Jumal loob imetoreda planeedi.
Ta loob päikese, mered, maa,
mäed, metsad ja kõik loomad.
Siin, 1. Moosese 1:24 on kirjas:
Maa toogu esile elavad olendid nende liikide järgi,
kariloomad ja roomajad ja metsloomad..."
1.Moosese raamatus 1:20 on kirjas:
Vesi kihagu elavaist olendeist,"
Ta täitis selle maakera eluga.
Sel nädalal, kui viisin poega rongijaama,
hüppas suur isane hirv üle tee
ja järgmises kurvis oli kaks valgesaba-pampahirve,
kes seisid tee ääres ja vaatasid mind imestusega.
Ka Soome on täis elu.
Kui Jumal oli loonud selle kõik, siis Ta vaatas seda ja ütles,
et see oli väga hea. - See on väga hea.
Mängime nüüd nii, et sina oledki Jumal.
"See on väga hea!"
Jumala vaatevinklist on maa veel palju väiksem, kui see.
Ometi Ta näeb meid.
Salmis 27 öeldakse nii: "Jumal lõi inimese oma näo järgi,
Jumala näo järgi lõi ta tema, ta lõi tema meheks ja naiseks."
Nii et siis Jumal tegi midagi veel imelisemat.
Ta lõi inimese ja siin öeldakse, et Ta lõi inimese oma näo järgi.
See tähendab, et meis ja Jumalas on midagi sarnast.
Äkki oleme sama nägu? Me ei tea.
Ma usun vähemasti, et kui Piibel räägib Jumala näost ja Jumalast,
siis me ei kohta mingit imelikku olendit Taevas.
Ta on kindlasti meie sarnane.
"Ja Jumal õnnistas neid, ja Jumal ütles neile:
Olge viljakad ja teid saagu palju,
täitke maa ja alistage see enestele;"
Ja pisut eespool, salmis 26:
"Et nad (inimesed) valitseksid kalade üle meres,
lindude üle taeva all, loomade üle ja kogu maa üle
ja kõigi roomajate üle, kes maa peal roomavad!”
"Valitsege kalade üle meres, lindude üle taeva all
ja kõigi loomade üle, kes maa peal liiguvad!”
Ja salmis 29 ütles Jumal:
Vaata, mina annan teile kõik seemet kandvad taimed kogu maal,
ja kõik puud, mis kannavad vilja, milles on nende seeme;
need olgu teile roaks!"
Kui Jumal oli teinud maakera, siis Ta andis selle inimesele.
Samamoodi, nagu ma annan selle nüüd Joyle.
Jumal lõi imelise maailma ja andis selle inimesele.
Ta ütles inimesele: valitse ja kontrolli sina.
Nagu Mina kontrollin kogu maailmakõiksust,
annan ma selle sinule. Kontrolli ja valitse sina.
Kui ma vaatasin algkeelset vastet mõistele "alistage enesele"
ja "valitsege", siis see tähendab:
kontrollige, nimetage ja otsustage.
Jumal ütles, et meie, inimesed,
saame kontrollida, nimetada ja otsustada.
"Mina annan teile kõik seemet kandvad taimed ja kõik puud."
Ta andis selle meile kingiks.
Ja Ta andis inimesele juhtimise ja otsustamisõiguse. Meile.
Psalmis 115:16 ütleb Jumala Sõna otse:
"Taevas on Issanda taevas ja maa on ta andnud inimlastele."
Maailm on antud meie kätte.
Meil on päris suur vastutus.
See on õigupoolest lausa metsik.
See on nii imeline, mitmekülgne ja kaunis, eriti kevade tulles.
Peagi on suvi tulekul ja kõik kasvab jälle.
Soomes on see igal aastal tohutu ime, kui rohi tärkab
ja lilled hakkavad jälle õitsema ning kogu maakera ärkab.
Vähemalt kõik siin Soomemaal.
Kõik ärkab jälle ellu. Loomad ärkavad talveunest.
Näeme imelisi asju iga päev. Näeme kevade märke.
Eile nägime juba erimest korda kurgi.
Jumal andis selle inimesele.
Ja siis Ta ütleb veel nii, et Ta pani meid maad harima.
"Jumal võttis inimese ja pani ta Eedeni aeda harima ja hoidma."
Ülesanne, mille Ta andis meile, oli harida ja hoida seda maakera.
Samas andis Ta meile ka vaba tahte.
Selle taga on ka põhimõte, et inimestel on vaba tahe.
Jumal ei teinud meist marionette -
nukke, keda Ta lihtsalt kogu aeg kontrollib.
Ta andis meile täiesti vaba tahte. Me saame ise otsustada.
Me saame iga päev teha omi otsuseid.
Me saame iga päev otsustada, kas elada Temaga või ilma Temata.
Kas ma vihastan või ei vihasta, kas ma tülitsen või ei tülitse,
kas hoiame kõrvale või mitte.
Inimene teeb kogu aeg otsuseid, kuidas ta hoolitseb planeedi eest.
Kui mõelda kliimamuutustele, loodusvarade kahanemisele
ja maakera saastatusele,
siis neid ei põhjusta miski muu, kui me ise.
See on kurb, aga tõsi.
Oleme olnud küll asjalikud harijad, aga mitte eriti tõhusad kaitsjad.
Seda nähes võib langeda kergesti lootusetusesse.
On tunne, et midagi ei saa enam peatada. Või saab?
Kui meile on antud autoriteet ja võim,
maakera on antud meie kätte, kas võime siis midagi teha?
See on minu arust tähtis küsimus.
On määrava tähtsusega mõista, et see põhimõte on selles,
et Jumal tõesti andis selle maakera meile.
Ja samuti vastutuse selle maakera eest.
Selles valdkonnas me kristlastena ei tea õieti, kuidas see toimib.
Millistes asjades Jumal otsustab ja millistes asjades mina otsustan.
Kuidas sellega on? Kas Jumal otsustab kõige üle?
Kas on nii, et Ta kontrollib kõike
ja kõik, mis siin kogu aeg juhtub, on Jumala tahe?
Enne, kui sain usklikuks, arvasin ma, et nii see ongi.
Arvasin, et kristlased mõtlevad nii ja kristlaste meelest ongi nii,
et Jumal otsustab kõige üle.
See tekitas mus viha Jumala vastu.
Mõtlesin, et kristlaste Jumal on küll halb Jumal.
Kuidas nad räägivad Jumalast ja usuvad sellisesse Jumalasse,
kellel on kõik asjad nii segamini?
Miks siin maa peal on sõjad,
näljahädad ja kõikvõimalikud jubedad asjad?
Kui Jumal otsustab kõike ja Tal on kogu aeg kõik võim,
miks Ta ei aja neid asju korda? Ta on ju vilets Jumal!
Ma ei taha sellist Jumalat teenida ega sellisesse uskuda.
Osalesin üliõpilasena poliitikas roheliste erakonnas
ja siis toimus seminar,
kus Pekka Haavisto noore mehena, 20 aastat tagasi, oli peakõnelejaks.
Pekka Haavisto näitas meile numbreid ja uuringuid selle kohta,
kuidas meie planeedil õigupoolest läheb.
Kliima, mered, loomad, ohustatud liigid
ja kõik, mis maakera juurde toona, 20 aastat tagasi kuulus.
See oli minu jaoks šokeeriv.
Olin neist asjust veidi teadnud,
aga nende asjade numbrites nägemine
pani mind mõistma,
et kui me selles osas midagi ei tee, siis see planeet hävib.
See läheb numbrite järgi vääramatult otse hävingu suunas.
See puudutas mu südant sügavalt.
Kui sealt õhtul koos koju sõitsime ja raadiot kuulasime,
mängis raadios igivana Pasi Kaunisto laul.
Selles olid sõnad: "Inimene on seda teinud.
Kust sai ta selleks õiguse? Inimene on seda teinud."
Selle hetkel mõistsin, et maakera olukorra taga,
sõdade ja saaste taga ning tülide taga ei olegi Jumal.
Nende asjade taga on inimene.
Ma olen selles osaliselt süüdi,
isegi kui ma ise ei ole sõjas ega tee seda ise.
Ikkagi olen ma osaline ja võib-olla lausa igal päeval.
Tundsin südames, et mina, inimkonna liikmena,
ei ole kaitsnud seda planeeti nagu oleksin pidanud tegema.
Millegipärast me pole osanud.
Isekus ja omakasu taotlemine on ka minu elus sageli peamine.
See on põhjustanud palju asju siin maa peal.
See lugu viis lõpuks selleni, et minust sai usklik.
Nagu Joy ütles, mõnikord koged või kuuled kedagi rääkimas,
et Jumal kontrollib kõike.
Aga nagu näeme,
on maakera olukord tõeliselt murettekitav
ja see ei ole Jumala süü.
Kui Jumal kontrolliks alati kõike,
miks siis Jeesus ütles, et peaksime palvetama:
"Sinu riik tulgu ja Sinu tahtmine sündigu,
nagu Taevas, nõnda ka maa peal."
Jeesus palub meil palvetada just selle pärast,
et Ta andis selle maakera meie kätte.
Ja siis on meie vastutus ja valik anda see Jumala kätte
ja lasta Jumalal juhtida me elu.
Paluda Jumalalt tarkust kontrollida, valitseda ja harida
ning kaitsta seda maakera.
Võime selle jätta ka tegemata.
Me ei tohi süüdistada Jumalat vigade eest,
mida oleme ise inimestena teinud.
Jumal andis selle maakera meile,
sest Tema plaan oli ikkagi kogu aeg see,
et me elaksime siin koos Temaga.
Et inimene ja Jumal oleksid üks.
Et me tunneksime teineteist,
et meil oleks lähedane suhe ja armastussuhe Temaga.
Nagu 1. Moosese raamatus öeldakse, et Jumal käis Paradiisis.
Võime mõelda, kuidas Aadam ja Eeva vestlesid Jumalaga
ning veetsid koos aega Paradiisis.
Jumala headus, rahu, armastus, õnnistus ja vägi
saaks voolata meis ja meie kaudu.
Ta saaks mõjutada, juhendada ja anda meile jõudu
olla isetud, armastada ja teha õigeid otsuseid.
Et meil oleks kogu aeg Temaga otseühendus.
See on põhjus, miks on nii tähtis palvetada, nagu sa ütlesid.
See on põhjus, miks kristlastena on eluliselt oluline palvetada.
Jumal on tõesti andnud kontrolli ja otsustusvõime meile
ning Ta ei astu kunagi üle meie seatud piiride.
Ta ei tule siia, kui me ei palu. Ta ei tule mu ellu, kui ma ei palu.
Ta ei tee asju, kui inimene Teda ei palu.
On päris hirmuäratav tõde,
et kui meie elu ja maakera on antud meie kätte,
siis on meil ka vastutus.
Vabadus toob kaasa vastutuse.
Olen vahel mõelnud, et kui USAs, teisel pool Atlandi ookeani,
on Vabaduse sammas,
siis Euroopa pool peaks olema vastukaaluks Vastutuse sammas.
Vabaduse suurenedes kasvab vastutus.
Olen mõelnud sama asja kuuldes kristlasi rääkimas sellest,
et maailma olukord läheb kogu aeg hullemaks.
Piibel ju ütleb seda, et nii läheb.
Mõnikord on siis reaktsioon see, et: "Olgu, me ei saa midagi teha.
Piibelgi ju prohveteerib, et kõik läheb metsa,
mistõttu mingu siis pealegi. Jeesus tuleb ju peagi tagasi."
See pole aga õige suhtumine.
Meil on vastutus oma elu eest,
selle planeedi ja hetkeolukorra eest just nüüd.
Me saame mõjutada asju oma otsustega,
saame mõjutada palvetega ja sellega,
et võtame autoriteedi, positsiooni ja vastutuse, mis meil on.
Martin Luther on öelnud kord nii: "Kui olen päev läbi palvetamata,
mõjutab see minu oma elule hävitavalt.
Kui ma kaks päeva ei palveta, mõjutab see mu kodumaad.
Kui ma nädal aega ei palveta, mõjutab see kogu meie maakera."
Üsna julgelt öeldud.
Meie palved on nii tähtsad, et võime tõesti oma palvete kaudu
kutsuda Taeva ja maa Looja siia meie juurde.
Mõjutama meie elu,
meie sõprade ja sugulaste elu, meie riigi olukorda
ja Ukraina ja Venemaa olukorda.
Võime tõesti teha midagi - paluda Jumalat ja Tema vastab.
Ta on lubanud vastata ja saata meile ingleid appi, kui palvetame.
See on võimas asi.
Ja samal ajal teha, mida oskame.
Igaüks meist on tähtis. Iga asi, mida teeme, on tähtis.
Meil kõigil on erinev kutsumus.
Olgu see poliitika alal, kus me saame mõjutada asju.
See võib olla kasvatuse ala, see võib olla lastega tegelemine,
kasvõi rongi piletikonduktori töö
või bioloogiaõpingud ning bioloogina keskonna aitamine
vee, mere ja ohustatud liikide osas.
Igas eluvaldkonnas on igaüks meist tähtis.
Igaüks meist, iga väike asi, mida teeme "õigesti", on seda.
Taaskasutus, üksteise armastamine, teineteise eest hoolitsemine -
kõik see on tähtis.
Me oleme need, kes muudavad maailma
ja teeme iga päev otsuseid, milliseks see maailm kujuneb.
On aeg panna valet laadi ettemääratusest mõtlemine kõrvale.
Justkui kõik läheks nagu Jumal on ette kavatsenud
ja me vaatame nagu telekast, mis nüüd järgmiseks juhtub.
Me saame tõesti mõjutada asju.
Jumal muidugi on Kõikvõimas,
aga Ta on siiski andnud selle maakera meie kätte
ja su oma elu on sinu kätes.
Jumal tahab mõjutada sinu ja minu elu nii,
et Tema hea tahe sünniks.
Siis, kui Jeesus sündis,
kuulutasid Jumala inglid, et Taevaisal on hea tahe maa peal.
Tal on hea tahe.
Me ei saa aga vaadata maailma
ja mõelda, et Jumala tahe sünnib alati.
Maailmas sünnib kogu aeg asju,
mis on kõike muud, kui Jumala meelt ja tahet mööda.
Meie aga võime anda oma elud Tema kätesse
ja õige inimese palve saadab palju korda.
Tunnen ühte noort naist,
kes tundis suurt hingevalu inimkaubanduse pärast,
mis praegugi maailmas toimub.
Inimesi peetakse orjuses erineval moel.
Ta ei jäänud mõtlema, vaid hakkas palvetama
ja nüüd on ta osaline meie koguduse organisatsiooni töös,
mis on liitunud rahvusvahelise organisatsiooniga,
et peatada inimkaubandust.
Ta mõistis, et võib midagi teha.
Jumal pani selle Ta südamele.
Palve kohta on palju imelisi kirjakohti,
mis julgustavad meid kõiki.
Piibel ütleb, et palve on tähtis.
Jeremija 29:7
"Ja taotlege selle linna heaolu, kuhu ma olen lasknud teid viia,"
Piibel soovitab meil silmas pidada selle koha heaolu, kus me asume.
Töökoht, kool, kursus millel õpid - pea silmas selle koha heaolu.
"Ja paluge selleks Issandat;
sest selle hea põli on teie hea põli!"
Sakarja 10:1
"Paluge Issandalt vihma kevadvihmade ajal!
Issand teeb kõuepilved ja annab neile vihmavalingud,
igaühele rohtu väljal."
Palveta, kui oled põllumees.
Me võime paluda kevadist vihma.
Matteuse 5:44 ütleb Jeesus:
"Aga mina ütlen teile: Armastage oma vaenlasi
ja palvetage nende eest, kes teid taga kiusavad,"
Ka Jeesus soovitab palvetada nende eest,
kes ei ole meie vastu kenad.
Matteuse 6:9 "Teie palvetage siis nõnda:
Meie Isa, kes sa oled taevas! Pühitsetud olgu sinu nimi!
Sinu riik tulgu,
sinu tahtmine sündigu nagu taevas, nõnda ka maa peal!"
Luuka 10:2 ütles Jeesus:
Lõikust on palju, töötegijaid aga vähe.
Paluge siis lõikuse Issandat,
et ta saadaks töötegijaid välja oma lõikusele!"
Me saame ka selles asjas mõjutada. Meie palved mõjutavad asju.
Me palume, et Jumal tuleks selle maailma sündmuste keskele.
Ta on kogu aeg valmis. Tema inglid on alati valmisolekus.
Kui mõni kristlane hakkab paluma, läheb see Taevane väehulk liikvele
ja su sugulaste juures sünnib asju ning su laste juures sünnib midagi.
See on imeline! Imeline!
1.kirjas Tessalooniklastele 5:17 ütleb Paulus:
"Palvetage lakkamatult,"
Ja veel 2. Tessalooniklastele 3:1 palub Paulus:
"Viimaks veel, vennad, palvetage meie eest,
et Issanda sõna leviks ja kirgastuks nõnda nagu teiegi juures."
Imeline! - On tõesti.
Kuulsin imelist tunnistust Indoneesia misjonitööst.
See on vaene maa.
Sealne maapind oli samuti väga toitainetevaene ja ka saastunud.
Ühe palve ajal andis Issand neile tarkust,
kuidas maad parandada.
Nad tulidki sellega toime ja said imeliselt suuri saake,
millest piisas neile ja teistele näljahädalistele jagamiseks.
Palve parandas sealse maapinna.
Ka täna tahame sind julgustada: palveta!
Kui näed uudistes hirmuäratavaid asju,
siis tõuse ja tea, et ka sinul on autoriteet ja vägi
ning palve kaudu võid ka sina mõjutada oma elu;
seda küla või linna, milles elad ja isegi seda riiki.
Kuuluta Jumala headust, palu, et Jumal mõjutaks,
et Jumala tahe sünniks ja usu, et nii saab sündima.
Sina ja mina võime teha palju,
sest õige inimese eestpalve saadab palju korda. Aamen.
Palvetame.
Tänu Issand, et Sa õnnistad igat ühte meist
ja asetad meid kõiki just sellelel kohale,
kus me peamegi olema.
Tänu Issand, et võime mõjutada oma elu, oma pere elu, suguvõsa,
oma rahavst ja isegi maailma asju.
Tänu Issand, et meil on autoriteet ja vägi ning Sa aitad meid kõiki
palvetada ja võidelda oma maa eest ning selle maailma eest.
Tänu Issand,
et õige inimese mõjuvõimas eestpalve saadab palju korda!
Me usume sellesse ja teame, et Sa vastad,
kui me palvetame ja palume Sinu abi.
Tänu Issand, et Sa oled meiega ja viid ellu oma hea tahte me elus!
Jeesuse nimel. Aamen.
Piibel räägib imeliselt maailmast, et peame seda harima ja kaitsma.
Piibel räägib ka külvamisest ja lõikamisest ning sellest,
et külvates heasse maapinda saame imelise mitmekordse saagi.
Ma tean, et TV7 on hea maapind. See on Jumalariigi telekanal.
Kas pole imeline, et Jumal on rajanud kristliku telekanali?
Ma julgustan sind külvama sellesse maapinda,
sest see kannab tõepoolest head saaki
ning saab õnnistuseks sinugi elus.
Võid seda teha helistades 900 1777 Kõne hind Eestis on 7 eurot.
Võid ka kasutada ekraanile ilmuvaid Taevas TV7 kontonumbreid.
Ole õnnistatud Jeesuse nimel ja pea meeles, et Issand on hea!
Ka sinu elus. Aamen.
Tõlge: Meeli ja Marko Martin
Annetustelefon: 900 1777 (7 eur) Swedbank EE052200221048388411 SEB EE441010220109461019 Saaja: Taevas TV7